internet vaartha 160 Views
న్యూఢిల్లీ :  మరికొద్ది రోజుల్లో ఒలింపిక్స్‌ ఆటల పోటీలు రియోలో ప్రారంభం కానున్న వేళ భారత క్రీడాకారుల్లో పెను కలకలం రేగింది.ప్రపంచ స్థాయి కుస్తీ పోటీల్లో కాంస్యం సాధించి,ఒలింపిక్స్‌కు అర్హత సాధించిన ప్రముఖ రెజ్లర్‌ నర్సింగ్‌ యాదవ్‌ డోపింగ్‌ పరీక్షలో విఫలమయ్యాడు.ఆయన డోపీగా దొరికాడని జాతీయ డోపింగ్‌ నిరోధక సంస్థ నాడా డిజి ప్రకటించాడు.ఈనెల 5న భారత క్రీడాప్రాదికార సంస్థ సాయ్ ఆధ్వర్యంలో ఒలింపిక్స్‌కు వెళ్లే అథ్లెట్లందరికి నాడా డోపింగ్‌ పరీక్షలు నిర్వహించింది.
వీటి ఫలితాలు వెల్లడి కాగా నర్సింగ్‌ యాదవ్‌ నిషేదిత ఉత్ప్రేరకాలు వాడినట్లు తేలింది. ఆయనకు రెండవసారి డోపింగ్‌ పరీక్షలు నిర్వ హించగా అప్పుడు కూడా అవే ఫలితాలు వచ్చాయి. దీంతో ఆయన రియో ప్రయాణం నిలిచినట్లునని అధికారులు వెల్లడిస్తున్నారు. వాస్తవానికి ఒలింపిక్‌ కుస్తీ క్రీడాంశంలో 74 కేజీల విభాగంలో నర్సింగ్‌ యాదవ్‌ పోటీ పడాల్సి ఉంది.ఈ విభాగంలో పోటీ పడేందుకు తనకు అవకాశం ఇవ్వాలని మరో రేజ్లర్‌ ఒలింపియన్‌ సుశీల్‌కుమార్‌ డిమాండ్‌ చేయగా న్యాయపోరాటం అనంతరం నర్సింగ్‌కే అవకాశం దక్కిందన్న సంగతి తెలిసిందే.
నాపై కుట్ర జరిగింది నాడా నిర్వహించిన డోపింగ్‌ పరీక్షల్లో రెజ్లర్‌ నర్సింగ్‌యాదవ్‌ విఫలం కావడంతో రియో ఒలింపిక్స్‌ రెజ్లింగ్‌ అంశంపై భారత ఆశల పై నీలి నీడలు కమ్ముకున్నాయి. అతడి నుంచి తీసుకున్న ఏ నమూనాతో పాటు బి నమూనాలోనూ నిషేదిత మిథేనడైనస్‌ అనే ఉత్ప్రేరకాలు ఉన్నట్లు నాడా జనరల్‌ నవీన్‌ అగర్వాల్‌ తేల్చి చెప్పడంతో పరిస్థితి గందర గోళంగా మారింది. ఈ నేపథ్యంలో తనపై కుట్ర జరిగిందని రెజ్లర్‌ నర్సింగ్‌ యాదవ్‌ ఆరోపి స్తున్నాడు. తాను ఎలాంటి నిషేదక ఉత్ప్రేరకా లను తీసుకోలేదని స్పష్టం చేశాడు.నర్సింగ్‌ యాదవ్‌ కోచ్‌ జగ్మల్‌ సైతం కుట్ర అభిప్రాయమే వ్యక్తం చేశాడు. అతడు రియో అవకాశాలు దెబ్బతీయాలని చూస్తున్నారని ఆరోపించారు. నర్పింగ్‌ పరువు తీయాలని, వెనక్కి తగ్గేలా చేస్తున్నారని పేర్కొన్నారు.కాగా మరోవైపు భారత రెజ్లర్‌ సమాఖ్య సైతం నర్సింగ్‌ యాదవ్‌కు మద్దతుగా నిలిచింది.అతడి రెజ్లింగ్‌ చరిత్ర స్వచ్ఛమైనదని ఇదేదో విద్రోహంలా కనిపిస్తుందని పేర్కొంది.